కరిష్మా తన్నా

కరిష్మా తన్నా (జననం 1983 డిసెంబరు 21) ఒక భారతీయ నటి, మోడల్ మరియు యాంకర్. ఆమె ప్రధానంగా హిందీ సినిమాలు, టెలివిజన్ షోలలో పని చేస్తుంది. ఆమె 2001లో క్యుంకీ సాస్ భీ కభీ బహు థీతో టెలివిజన్‌లోకి అడుగుపెట్టింది. ఆమె నాగిన్ 3, ఖయామత్ కీ రాత్‌లలో తన పాత్రలకు బాగా పేరు తెచ్చుకుంది. ఆమె 2014లో బిగ్ బాస్ 8 రియాలిటీ షోలో పాల్గొని మొదటి రన్నరప్‌గా నిలిచింది. ఆమె జరా నాచ్కే దిఖా 1 (2008), నాచ్ బలియే 7 (2015), ఝలక్ దిఖ్లా జా 9 (2016) వంటి ఇతర రియాలిటీ షోలలో కూడా కనిపించింది. ఆమె 2020లో ఫియర్ ఫ్యాక్టర్: ఖత్రోన్ కే ఖిలాడి 10లో పాల్గొని విజేతగా నిలిచింది. ఆమె సునీల్ దర్శన్ దోస్తీ: ఫ్రెండ్స్ ఫరెవర్ (2006)తో నందిని థాపర్‌గా తన సినీ రంగ ప్రవేశం చేసింది. కరిష్మా తన్నా 2013లో ఇంద్ర కుమార్ విజయవంతమైన కామెడీ గ్రాండ్ మస్తీలో కనిపించింది. ఆమె 2018లో రాజ్‌కుమార్ హిరానీ, సంజయ్ దత్ బయోపిక్ సంజులో నటించింది. ఆమె అదే సంవత్సరం ఏ.ఎల్.టి బాలాజీ వెబ్ సిరీస్ కర్ర్లే తు భీ మొహబ్బత్‌తో జోయా హుస్సేన్‌గా డిజిటల్ ప్రపంచంలోకి ప్రవేశించింది.

జీవితం తొలి దశలో 
కరిష్మా తన్నా 1983 డిసెంబరు 21న గుజరాతీ కుటుంబంలో జన్మించింది. ఆమె తండ్రి 2012 అక్టోబరులో చనిపోయాడు. ఆమె తన తల్లితో నివసిస్తుంది.

వ్యక్తిగత జీవితం 
2014లో బిగ్ బాస్ 8 హౌస్‌లో కలుసుకున్నప్పుడు నటుడు ఉపేన్ పటేల్‌తో కరిష్మా తన్నా డేటింగ్ ప్రారంభించింది. తరువాత అతనితో నిశ్చితార్థం చేసుకుని కూడా 2016లో విడిపోయారు.

2021లో ముంబైకి చెందిన రియల్ ఎస్టేట్ వ్యాపారి వరుణ్ బంగేరాతో కరిష్మా తన్నా మళ్ళీ డేటింగ్ ప్రారంభించింది. అదే సంవత్సరం వారు నిశ్చితార్థం చేసుకున్నారు. ఆమె 2022 ఫిబ్రవరి 5న వరుణ్ బంగేరాను వివాహం చేసుకుంది.

అవార్డులు, నామినేషన్లు

మూలాలు 

1983 జననాలు
హిందీ సినిమా నటీమణులు
కన్నడ సినిమాలో నటీమణులు
భారత చలనచిత్ర నటీమణులు
భారత టెలివిజన్ నటీమణులు
21వ శతాబ్దపు భారతీయ నటీమణులు
ముంబయికి చెందిన నటీమణులు
హిందీ టెలివిజన్‌లో నటీమణులు
గుజరాతీ ప్రజలు
బిగ్ బాస్ (హిందీ టీవీ సిరీస్) పోటీదారులు
బిగ్ బ్రదర్ (ఫ్రాంచైజ్) పోటీదారులు